ایسپانیا لالیقاسیندا چیخیش ائدن کلوب‌لار بو یای ترانسفرلره رکورد مبلغده پول خرجله‌ییب‌لر.
لالیقا تمثیلچی‌لری ایندیدک یئنی اویونچولارین آلینماسینا 1 میلیارد یورودان چوخ پول صرف ائدیب. بو شامپیونات  تاریخینده ایلک بئله حادثه‌دی.
"رئال"، "بارسلونا" و "آتلتیکو" ترانسفره ان چوخ پول خرجله‌ین کلوب‌لاردی.
"رئال" ادن هازارد، ادر میلیتائو، فرلاند مندی، لوکا یوویچ، رودریگو اوچون عمومی لیکده 303 میلیون یورو اؤده‌ییب.
"بارسلونا" آنتونیو گزیزمان، فرانک دی یانگ ، نوربيرتو مورارا نيتو ، امرسون ده سوزا و لودویت ریس اوچون عمومی لیکده 230 میلیون 500 مین یورو خرجله‌یه‌رک ایکینجیدی.
"آتلتیکو" ژواو فلیکس، فلیپه مونتیرو، مارکوس یورنته ، رنان لودی، ایوان ساپونیچ اوچون 206 میلیون 500 مین یورو خرجله‌ییب.
بون‌دان باشقا، آوروپا فوتبولوندا بو یای ائدیلن ان باها‌لی 10 ترانسفرین 6-سی لا لیقا کلوبلاریندان‌ اولوب. ژواو فلیکس (126 میلیون یورو)، آنتونیو گریزمان (120 میلیون یورو ) و ادن هازارد (100 میلیون) ایلک 3-لوک-ده یئر آلیب.
